Struggle-veteraan Derrick McBride sterf | Maroela Media
Derrick McBride (Foto: Leon Lestrade/ANA)
Die struggle-veteraan Derrick McBride is oorlede, het die ANC Dinsdag gesê.
Die ANC het in 'n verklaring hulde gebring aan McBride sowel as sy seun vir hul rol in die gewapende stryd teen die apartheidsregime toe die regerende party nog 'n vryheidsbeweging was.
"McBride en sy seun sal onthou word vir hul heldhaftige rolle in die ANC se eenheid vir spesiale operasies in Durban en omliggende gebiede tussen 1981 en 1986," het die ANC gesê
McBride het destyds lede van die ANC se gewapende vleuel, Mkonto weSiswe, opgelei en is skuldig bevind aan terrorisme waarna hy tot 12 jaar op Robbeneiland gevonnis is.
"Sy dood is die einde van 'n onselfsugtige rewolusionêr wat sy lewe moedig gewy het aan die stryd om geregtigheid en die verdediging van ons vryheid. Hy was 'n nederige, maar tog heftige vegter teen apartheid en al die manifestasies daarvan," het die ANC gesê.
McBride was in sy 80's.
Ek hoop hy was bewus van die utopia wat sy en sy seun se "struggle" gebring het. Die fantastiese nuwe SA met huise vir almal, werk vir almal, geen misdaad en genoeg geld vir almal. Voorwaar 'n einddoel om voor te "struggle".
En hulle glo al die nonsens. Moord, roof en alle ander misdade bring defnitief nie verlossing nie. Hoeveel is nou beter af as voorheen?